recursal/SuperWikiNEXT-32B huggingface dataset:
Helmiäispilviä.
**Helmiäispilvi** eli **polaaristratosfääripilvi** (PSC < *polar stratospheric cloud*) on hohtava pilvi, jota esiintyy 15–30 kilometrin korkeudessa stratosfäärissä. Helmiäispilvet ovat väriltään pastellimaisia, joskus hiukan sinertäviä. Tavallisimmin ne ovat vaalean hohtoisia kuin helmet. Helmiäispilvet koostuvat rikkihaposta, typpihaposta ja jääkiteistä.

Runsaimmin helmiäispilviä näkyy pohjoisella pallonpuoliskolla Islannissa, Skandinaviassa ja Skotlannissa tammi–helmikuussa, mutta niitä voi näkyä joskus myös maaliskuussa ja marras–joulukuussa. Niitä nähdään Suomessa talvikuukausina ja eniten Länsi-Lapissa muutaman kerran vuodessa. Etelä-Suomessa helmiäispilvet ovat varsin harvinaisia. Pilvet ovat parhaiten nähtävissä heti auringonlaskun jälkeen tai juuri ennen auringonnousua. Joskus ne ovat niin kirkkaita, että näkyvät päiväsaikaan.

Helmiäispilvet syntyvät, kun alemman ilmakehän syvä matalapaine törmää vuoristoon kuten Skandeihin. Stratosfäärissä on noin 60 leveysasteen pohjoispuolella kuiva napapyörre 10–80 kilometrin korkeudessa, missä on jopa 100 m/s virtaavia tuulia ja jopa −80 °C:n talvilämpötiloja. Vuoristot kohdatessaan läntiseen ilmavirtaukseen syntyy vuoristoaaltoja. Virtaus vuoriston yli saa aikaan paineaallon, jonka takia stratosfäärissä lämpötila laskee normaalia alemmas, mikä saa siellä ennestään olevan kosteuden härmistymään jääkiteiksi, jotka muodostavat helmiäispilviä.

Helmiäispilvet aiheuttavat otsonikatoa. Niissä klooriyhdisteet muuttuvat sellaisiksi, että otsonia tuhoutuu.

Kuuluisan norjalaisen taiteilijan Edvard Munchin "Huuto"-taulun taustan dramaattiset pilvet ovat todennäköisesti helmiäispilviä.

Lähteet
-------

1. 1 2 3 4 5 6 7  Karttunen, Hannu & Koistinen, Jarmo & Saltikoff, Elena & Manner, Olli: *Ilmakehä, sää ja ilmasto*, s. 420–422. Helsingissä: Ursa, 2008. ISBN 978-952-5329-61-2.
2. ↑  Helmiäispilvi *astro.utu.fi*. Viitattu 13. heinäkuuta 2013.
3. ↑  Korjauksia kirjaan Ilmakehä, sää ja ilmasto (2008) *Tähtitieteellinen yhdistys Ursa*. Viitattu 20.12.2023.
4. ↑  Hartonen, Sari: "Talvi on vuodenajoista pisin", *Sää ympäri vuoden*, s. 25. Helsinki: Kotimaa-yhtiöt Oy / Kirjapaja, 2008. ISBN 978-951-607-774-4.
5. ↑  The Scream: What were those colorful, wavy clouds in Edvard Munch's famous painting? *phys.org*. Viitattu 15.5.2020. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Helmiäispilvi**.
* Polar Stratospheric Clouds IACETH (englanniksi)
* Gathen, P. von der: Polar Stratospheric Clouds Above Spitsbergen. *Atmospheric Physics/ Atmospheric Chemistry (Potsdam)*.  Arkistoitu. Viitattu 18.2.2021. (englanniksi)
* Polar Stratospheric Clouds meteoros.de (englanniksi)
**Kustaa** (myöh. **Vasili**) **Lillbäck** (1700–1721) oli suomalainen sotarosvo, joka toimi venäläisten kasakkajoukojen apuna isonvihan aikana Pohjois-Pohjanmaalla vuosina 1716–1717. 

Kustaa Lillbäck oli Kustaa Gabrielinpoika Lillbäckin, Iin ja Pudasjärven nimismiehen poika, joka venäläisten miehittäessä Pohjanmaan vuonna 1715 otettiin kotoaan Iin Hiivalan talosta venäläisten orjaksi ja vietiin Viipuriin. Täällä Lillbäck liitettiin ortodoksiseen kirkkoon mirhavoitelun sakramentin kautta. Lillbäck mukautui asemaansa kasakkakorpraali Fjodor Fjodorovitšin renkinä, ja häntä alettiin melkein pitää tämän omana poikana. Lillbäck vaihtoi myös nimensä *Vasiliksi*

Vuonna 1716 Lillbäck palasi Pohjanmaalle kasakoitten mukana. Täällä hän tuli tunnetuksi julmuudestaan ryöstäjänä ja kiduttajana. Myöhemmin hänen syykseen laskettiin useita murhia, joista osa oli tehty kiduttamalla. Kustaa Lillbäck tappoi mm. Jaakko Mällisen roikottamalla tätä taakse sidotuista käsivarsista ja tunkemalla tämän sitten kuumaan uuniin, jonne Mällinen menehtyi.

Lillbäck ei ollut naimisissa, mutta piti jalkavaimonaan oulunsalolaista Liisa Ervastia. Vuonna 1717 venäläiset sotajoukot vetäytyivät tyhjäksi poltetulta Pohjanmaalta. Tällöin Lillbäck loikkasi Ruotsin puolelle, missä hänet pidätettiin ja asetettiin oikeuden eteen. Kahden ja puolen vuoden oikeudenkäynnin jälkeen Svean hovioikeus tuomitsi Lillbäckin menettämään kunniansa, omaisuutensa, oikean kätensä ja henkensä. Kuningas piti tuomion voimassa ja Lillbäck mestattiin ja teilattiin Tukholmassa vuonna 1721.

Kustaa Lillbäckin serkku Kristoffer Toppelius joutui samoihin aikoihin venäläisten vangiksi. Hänestä tuli myöhemmin myöhempi Oulun kaupungin tullikirjuri ja kirkkomaalari Mikael Toppeliuksen isä ja kirjailija Zacharias Topeliuksen isoisoisä.

Lillbäck nousi uudelleen julkisuuteen vuonna 2006, kun Kustaa H. J. Vilkuna julkaisi häntä käsittelevän teoksen *Paholaisen sota*.

Katso myös
----------

* Isoviha
* Sotarikos

Lähteet
-------

1. ↑  Gustaf Johanssonin ja Emelie Schalinin esivanhemmat (Arkistoitu – Internet Archive). Tapani Kaila. Viitattu 4.10.2007
2. 1 2 3  Iso viha:
vain muutaman hopealusikan tähden. Kodin Pellervo 19.10.2006. Viitattu 4.10.2006
3. ↑  Sotarosvon ja kelmin kauhea isoviha (Arkistoitu – Internet Archive). Helsingin sanomat 12.10.2006. Viitattu 4.10.2007
4. 1 2  Kun Paholainen kulki Suomessa – Kustaa H.J. Vilkuna: Paholaisen sota (Arkistoitu – Internet Archive). Ripsaluoma, M. Keskipohjanmaa-lehden verkkopalvelu. Viitattu 4.10.2006.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Suomi (KANTO)
* Ruotsi

 |

 |
**KuPS Akatemia** oli vuosina 2003–06 toiminut Kuopion Palloseuran reservijoukkue. Se harjoitteli ja pelasi kotiottelunsa emoseuransa tavoin Magnum Areenalla*lähde?*. Kaksi viimeistä toimintavuottaan eli kaudet 2005 ja 2006 seura pelasi Kakkosessa.

Historia
--------

KuPS Akatemia syntyi vuonna 2003, kun KuPSissa päätettiin, että A-junioreiden sijaan tarvittaisiin reservijoukkuetta. Seuraavaksi vuodeksi A-junioreiden SM-sarjan joukkueesta muodostettiinkin uusi joukkue, joka sijoitettiin Kolmoseen. *lähde?*

Heti seuraavana vuonna tapahtui. Samalla kun KuPS kiipesi Ykkösestä takaisin Veikkausliigaan, reservijoukkue nousi Kakkoseen. Nousun yhteydessä reservijoukkueen nimi päätettiin vaihtaa KuPS Akatemiaksi. *lähde?*

KuPS Akatemia pelasi kaudella 2005 Kakkosen itälohkossa ja päätyi lopulta neljännelle sijalle. Vuonna 2006 lohkojaon muututtua KuPS Akatemia sijoitettiin paikallisvastustaja Kingsin kanssa helsinkiläispainotteiseen Kakkosen A-lohkoon, jossa se sijoittui kauden päätteeksi seitsemänneksi. *lähde?*

Kaudella 2007 joukkue olisi pelannut lohkossa C, mutta KuPS:n tehtyä farmisopimuksen Kingsin kanssa, KuPS Akatemia päätettiin lakkauttaa.

Valmennus kaudella 2006
-----------------------

Akatemian päävalmentajana toimi Jouni Jäntti, kakkosvalmentajanaan Kai Nyyssönen. Valmennusryhmään kuuluivat lisäksi taitovalmentaja Anssi Pellikka sekä nopeusvalmentaja Sami Länsivuori. Joukkueenjohtajan sekä huoltajan toimia hoiti Sami Miettinen. *lähde?*

Lähteet
-------

1. ↑  Kuopion futiskuviot uudistuvat  14.12.2006. Veikkausliiga. Viitattu 8.2.2008.


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Kakkonen |
| --- |
|  |
| Joukkueet (2024) | 

|  |  |
| --- | --- |
| Lohko A | 
* Atlantis FC
* FC Futura
* FC Kiffen
* GrIFK
* JäPS
* Lahden Reipas
* MyPa
* NJS
* PEPO
* PPJ

 |
|  |
| Lohko B | 
* EBK
* Inter/2
* HJS
* Ilves/2
* Ilves-Kissat
* Pallo-Iirot
* SexyPöxyt
* TamU
* TPV
* VJS

 |
|  |
| Lohko C | 
* GBK
* Kraft
* Hercules
* JPS
* KuPS Akatemia
* Kuopion Elo
* OPS
* OTP
* SJK Akatemia/2
* TP-47

 |

 |

 |
**Hanna Ojala** (s. 1973 Kangasala) on suomalainen teatteriohjaaja, dramaturgi ja näytelmäkirjailija. 

Ojala on opiskellut Manchester School of Theatressa ja Teatterikorkeakoulussa.

Ojala on työskennellyt vierailevana ohjaajana Oulun, Rovaniemen, Kemin, Rauman, Hämeenlinnan, Vaasan, Kokkolan, Kajaanin ja Kuopion kaupunginteattereissa.

Ojalan kirjoittama näytelmä *Sara Wacklinin Oulu palaa* (2019) pohjaa löyhästi **Sara Wacklinin** kronikkaan *Sata muistelmaa Pohjanmaalta*. Ojala on kiinnostunut historiallisen herstoryn kertomisesta. 

Kaleva-lehden mukaan Ojala on saanut kiitosta "mahdottomista" töistään. Dramatisoijana Ojalan on kuvattu uuttavan proosateoksesta itsenäisen näytelmän ja luovan teoksen uudestaan. Ojalan dramatisointeja ovat mm. **Anni Kytömäen** *Kultarinta*-romaanin pohjalta kirjoitettu näytelmä sekä **Anneli Toijalan** kahden romaanin pohjalta kirjoitettu *Punainen maa, valkea meri*.

Ojala on tehnyt käsikirjoittajana yhteistyötä myös Yle Draaman kanssa.

Ohjauksia
---------

* *Anu P.* (Rovaniemen Teatteri 2021)
* *Neito kulkee vetten päällä* (Kuopion kaupunginteatteri 2021)
* *Sara Wacklinin Oulu palaa* (Oulun kaupunginteatteri 2019)
* *Isä* (Vaasan kaupunginteatteri 2019)
* *Punainen maa, valkea meri* (Kajaanin kaupunginteatteri 2018)
* *Luonnon laki* (Vaasan kaupunginteatteri 2017)
* *Kultarinta* (Kokkolan kaupunginteatteri 2016)
* *Säikky* (Kokkolan kaupunginteatteri 2014)
* *Onnennumerot* (Rauman kaupunginteatteri 2013)
* *Bussi Somerolle – Rauli Baddingin tarina* (Kemin kaupunginteatteri 2011)
* *Kevään viimeiset kokeet* (Rovaniemen Teatteri 2009)

Lähteet
-------

1. 1 2  Kauppinen, Eeva: Oulua polttamassa. Aatteiden kipinät sinkoilevat. Kaleva 14.09.2019.
2. 1 2  Kauppinen, Eeva: Suomen sisällissota humahtaa näyttämölle - tarina kiertää ympyrän Oulusta maailman kautta Ouluun. Kaleva 12.01.2018.
**Huonekaluteollisuus** on teollisuuden ala, johon kuuluvat huonekalujen suunnittelu ja niiden valmistaminen. Huonekalusuunnittelussa selvitetään, mistä materiaalista huonekalut valmistetaan ja millainen tulee olla huonekalujen ulkonäkö. Siihen, millaisia ratkaisuja huonekalujen suunnittelijat tekevät, vaikuttavat yleiset sisustusmuodit, jotka ovat kunakin aikana vallitsemassa. Kuitenkin huonekalut pyritään yleensä tekemään sopimaan ajasta aikaan. Suunnittelussa otetaan huomioon myös kuluttajien käyttötarkoitukset ja huonekaluja suunnitellaan kuhunkin käyttötarkoitukseen sopiviksi. Yleisimpiin huonekaluissa käytettyihin materiaaleihin kuuluu puu ja täten huonekaluteollisuudella on olennainen yhteys puusepänteollisuuteen.

Historia
--------

Suomessa huonekaluteollisuus sai kansainvälisesti merkitystä, kun 1935 perustettu Artek aloitti toimintansa. Varsinaisesti suomalainen huonekaluteollisuus pääsi kansainvälisille markkinoille 1960-luvulla. 1970- ja 1980-luvuilla huonekaluteollisuudessa pääsivät hallitsevaan asemaan uudet maat.

Lähteet
-------

1. ↑  Huonekalut täyttä puuta - valmiiksi koottuna - heti mukaan Juvi. Viitattu 17.9.2023.
2. ↑  Monenlaisia tuotteita *puusepanteollisuus.fi*. Viitattu 17.9.2023.
3. ↑  Huonekaluteollisuuden historia *Puusepäntellisuus ry*. Viitattu 17.9.2023.
**Suomalais-udmurttilainen sanakirja** on vuonna 2013 julkaistu suomen ja sen sukukielen udmurtin sanakirja, jonka ovat laatineet Sergej Maksimov, Sirkka Saarinen, Vadim Danilov ja Ekaterina Seliverstova ja jonka on julkaissut Suomalais-Ugrilainen Seura vuonna 2013.

*Suomalais-udmurttilainen sanakirja* on rinnakkaisteos vuonna 2008 ilmestyneelle *Udmurttilais-suomalaiselle sanakirjalle*. Se perustuu normatiiviseen yleiskieleen, eli teokseen on otettu mukaan puhekielisyyksiä vain vähän. Mukaan otetut puhekielimäisyydet ovat lähinnä sellaisia, jotka esiintyvät suomalaisissa sanakirjoissa ja yleisesti kirjoitettuina.

Jokainen hakusana on pyritty kääntämään monella udmurtinkielisellä vastineella, sillä käännösvastineet ovat usein laajamerkityksisiä ja sen vuoksi udmurttilukijoiille vaikeita ymmärtää ilman synonyymeja. Tätä tapaa noudattaessaan suomenkielinen lukija saa kaikki mahdolliset udmurtin käännösvastineet tietoonsa. Sanan merkitysten havainnollistamiseksi teokseen on mukaan otettu runsaasti esimerkkejä, lausekkeiden lisäksi kokonaisia lauseita.

Sanakirja sisältää runsaasti uudissanoja, joista osa on vakiintunut kirjoitettuun ja puhuttuun kieleen ja osa taas on syntynyt lähinnä sosiaalisessa mediassa. Uudissanat on merkitty kirjaan erikseen, jotta käyttäjä erottaa, että kyse ei ole normatiivisesta sanasta. Sen sijaan esimerkiksi sellaiset tavanomaiset deverbaaliset teonnimet, kuten *minen*-johdokset, sekä yhdyssanat, joiden merkitys on pääteltävissä suoraan osistaan, on jätetty pois teoksesta pois.

Lähteet
-------

1. 1 2 3 4  Suomalais-udmurttilainen sanakirja · Suomalais-Ugrilainen Seura *www.sgr.fi*. Viitattu 15.12.2023.
**Kaliumfluoridi** (KF) on kalium- ja fluoridi-ionien muodostama epäorgaaninen ioniyhdiste. Sitä käytetään fluorauskemikaalina ja muun muassa hammastahnoissa.

Ominaisuudet
------------

Huoneenlämpötilassa kaliumfluoridi on valkoinen ja hygroskooppinen aine. Se liukenee hyvin veteen muodostaen emäksisen liuoksen ja kidevedettömän muodon lisäksi tunnetaan dihydraatti (KF·2H2O) ja tetrahydraatti (KF·4H2O). Näistä tetrahydraatti on pysyvä ainoastaan alle 17 °C:n lämpötilassa ja dihydraatista kidevesi poistuu, kun yhdistettä kuumennetaan.

Valmistus ja käyttö
-------------------

Kaliumfluoridia valmistetaan vetyfluoridin ja kaliumhydroksidin tai kaliumkarbonaatin välisellä reaktiolla. Tämän jälkeen muodostuva liuos kuivataan spraykuivauksella.

HF + KOH → KF + H2O
2 HF + K2CO3 → 2 KF + CO2 + H2O
Yhdistettä käytetään fluorin lähteenä muun muassa hammastahnoissa. Kaliumfluoridia käytetään runsaasti myös orgaanisissa synteeseissä. Sen sisältämä fluoridi-ioni on hyvin nukleofiilinen ja reagoi muiden alkyylihalogenidien kanssa nukleofiilisella substituutiolla muodostaen alkyylifluorideja. Näin valmistetaan esimerkiksi natriumfluoriasetaattia natriumklooriasetaatista. Reaktioita parantavat aproottisten liuottimien ja kruunueetterien käyttö. Kaliumfluoridia voidaan käyttää myös emäksisenä kokatalyyttinä polyuretaanivaahtojen valmistuksessa, Michael-additioissa ja Knoevenagel-kondensaatioissa. Muita käyttökohteita ovat zirkoniumin ja tantaalin metallurgia.

Lähteet
-------

1. 1 2 3 4 5 6 7  E. M. Karamäki: *Epäorgaaniset kemikaalit*, s. 222. Kustannusliike Tietoteos, 1983. ISBN 951-9035-61-3.
2. 1 2 3  John R. Papcun: *Fluorine Compounds, Inorganic, Potassium, Kirk-Othmer Encyclopedia of Chemical Technology*, John Wiley & Sons, New York, 2000. Viitattu 6.4.2014
3. 1 2 3  Jean Aigueperse, Paul Mollard, Didier Devilliers, Marous Chemla, Robert Faron, René Romano & Jean Pierre Cuer: *Fluorine Compounds, Inorganic, Ullmann's Encyclopedia of Industrial Chemistry*, John Wiley & Sons, New York, 2000. Viitattu 6.4.2014
**Kaliumferrosyanidi** eli **kaliumheksasyanoferraatti(II)** (K4[Fe(CN)6]) on kalium- ja ferrosyanidi-ionien muodostama epäorgaaninen ioniyhdiste. Kaliumferrosyanidia käytetään muun muassa elintarvikkeiden lisäaineena, tekstiiliteollisuudessa, väriaineiden valmistuksessa sekä analyyttisenä reagenssina. Kaliumferrosyanidin vanha yleiskäyttöinen nimi oli keltainen verilipeäsuola.

Ominaisuudet
------------

Huoneenlämpötilassa kaliumferrosyanidi on valkoista tai vaaleankeltaista kiteistä ainetta. Kidevedettömän muodon lisäksi tunnetaan kidevedellinen trihydraatti (K4[Fe(CN)6]·3H2O). Kaliumferrosyanidi liukenee hyvin veteen. Kuumennettaessa yhdistettä voimakkaasti se hajoaa muodostaen kaliumsyanidia, rautaa ja typpeä. Esimerkiksi halogeenit hapettavat kaliumferrosyanidin kaliumferrisyanidiksi.

Valmistus ja käyttö
-------------------

Kaliumferrosyanidia on aikaisemmin valmistettu kuumentamalla kaliumkarbonaattia, rautaa ja orgaanista jätettä. Nykyään yhdistettä valmistetaan kivihiiltä käyttävien polttolaitosten savukaasujen käsittelyssä syntyvästä kalsiumferrosyanidista kaliumsyanidin avulla. Pienemmässä mittakaavassa käytetään rautasuolojen ja kaliumsyanidin välistä reaktiota.

Kaliumferrosyanidia voidaan lisätä suolan joukkoon paakkuuntumisenestoaineeksi. Yhdisteen E-koodi on E536. Yhdistettä käytetään myös tekstiilien käsittelyssä, teräksen valmistuksessa, väriaineiden valmistuksessa sekä reagenssina analyyttisen kemian tutkimuksissa.

Lähteet
-------

1. 1 2 3 4 5  Karamäki, E. M.: *Epäorgaaniset kemikaalit*, s. 384. Kustannusliike Tietoteos, 1983. ISBN 951-9035-61-3.
2. 1 2 3  Ernst Gail, Stephen Gos, Rupprecht Kulzer, Jürgen Lorösch, Andreas Rubo, Manfred Sauer, Raf Kellens, Jay Reddy, Norbert Steier & Wolfgang Hasenpusch: *Cyano Compounds, Inorganic, Ullmann's Encyclopedia of Industrial Chemistry*, John Wiley & Sons, New York, 2011. Viitattu 24.12.2016
3. 1 2  Wiberg, Egon & Wiberg, Nils & Holleman, Arnold Frederick: *Inorganic chemistry*, s. 1444. Academic Press, 2001. ISBN 978-0-12-352651-9. Kirja Googlen teoshaussa (viitattu 24.12.2016). (englanniksi)
4. ↑  E536 - Kaliumferrosyanidi Ruokavirasto. Viitattu 25.9.2023.
Valentin Ceaușescu
**Valentin Ceaușescu** (s. 17. helmikuuta 1948 Bukarest) on romanialainen ydinfyysikko. Hän oli diktaattori Nicolae Ceaușescun ja tämän vaimon Elena Ceaușescun ensimmäinen lapsi.

Ceaușescu opiskeli fysiikkaa Bukarestin yliopistossa. Hän työskenteli tutkijana Măgurelen Atomifysiikan instituutin laboratoriossa ja opetti Fysiikan ja ydinteknologian Horia Hulubei -kansallisinstituutissa. Romanian vallankumouksen yhteydessä Ceaușescu joutui pidätetyksi yhdeksän kuukauden ajaksi, mutta häntä vastaan ei nostettu syytteitä toisin kuin veljeään, politiikkaan isänsä jalanjäljissä suuntautunutta Nicu Ceaușescua vastaan. Sisaruksiin kuului myös Zoia Ceaușescu, jonka kuoltua vuonna 2006 Valentin Ceaușescusta tuli ainoa elossa oleva diktaattoriparin lapsi. Vuonna 2009 hän sai oikeuden päätöksellä haltuunsa vanhempiensa taidekokoelman, joka oli otettu takavarikkoon ja museoitu.

Ceaușescu meni vuonna 1970 naimisiin Romanian johtoon kriittisesti suhtautuneen kommunisti Petre Borilăn tyttären Iordana Borilăn kanssa. Molempien vanhemmat vastustivat avioliittoa, joten pariskunta muutti Kanadaan. Avioliitto päättyi eroon vuonna 1989, mutta siitä syntyi lapsi Daniel. Ceaușescu meni uusiin naimisiin vuonna 1995 ja sai toisenkin lapsen, Alexandran.

Lähteet
-------

1. 1 2 3  Valentin Ceaușescu, enfant «normal» de dictateur La Revue Internationale 22.6.2013, viitattu 18.12.2023 (ranskaksi)
2. ↑  Ozana Mazilu, Ce s-a ales de cei trei copii ai lui Ceaușescu după ’89: doar unul mai trăiește Playtech.ro 3.5.2023, viitattu 18.12.2023 (romaniaksi)
3. ↑  Teemu Juhola, Riisinviljelijä, elostelija ja aktivisti – Diktaattorien lapsilla on monenlaisia kohtaloita Yle 12.2.2017, viitattu 18.12.2023
4. ↑  Cine a fost Petre Borilă? Între Famiglia Comintern şi familia Ceauşescu Central and Eastern European Online Library, viitattu 18.12.2023 (englanniksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Ranska
* BnF data
* Yhdysvallat
* Australia

 |
|  |
| Tieteilijät | 
* CiNii
* zbMATH

 |
|  |
| Henkilöt | 
* Trove

 |
|  |
| Muut | 
* IdRef

 |

 |
**Valokuvakeskus Peri ry** on yksi Suomen alueellisista valokuvakeskuksista, jonka tavoitteena on edistää valokuvakulttuuria Varsinais-Suomen maakunnassa.

Syksyllä 1987 joukko turkulaisia kuvaajia perusti Peri 8 -valokuvagallerian Rauhankadulle. Tunnettujen valokuvaajien näyttelyiden lisäksi gallerian haluttiin avaavan väyliä uusille kyvyille. Valokuvakeskukseksi Peri laajeni 1990 muutettuaan Vanhalle Suurtorille Turun kulttuurikeskuksen yhteyteen.

Peri toimii kaikille avoimena kotimaisen ja kansainvälisen valokuvan kohtauspaikkana Turun Taidehallin tiloissa Vanhalla Suurtorilla. Turun Taidehallilla Perillä on kaksi galleriatilaa, joissa Peri järjestää suomalaisia ja kansainvälisiä valokuvanäyttelyitä. Näyttelyiden lisäksi Peri järjestää seminaareja ja muita yleisötilaisuuksia. Toimintamuotoihin kuuluu myös julkaisuja, taiteilijaresidenssitoimintaa sekä valokuvausprojekteja ja muita yhteishankkeita kotimaisten ja kansainvälisten kumppanien kanssa. Lisäksi Peri ylläpitää valokuva-aiheista kirjastoa sekä digitaalisen työn tila sekä kokoushuonetta PeriLabia.

Perin vuodesta 2004 ylläpitämä taiteilijavaihto-ohjelma toimii pysyvänä yhteistyöhankkeena Pohjoisen valokuvakeskuksen, Valokuvataiteilijoiden liiton ja Suomen Ranskan suurlähetystön pysyvä yhteistyöhanke. Ranskalaisia partnereita projektissa ovat Piece of Cake, Pole Image Haute Normandie ja Ranskan kulttuurikeskus. Ohjelma tarjoaa vuosittain yhdelle suomalaiselle valokuvataiteilijalle mahdollisuuden kuukauden pituiseen residenssijaksoon Normandian Rouenissa ja vastaavan jakson ranskalaiselle valokuvaajalle vuorovuosin Oulussa, Turussa tai Helsingissä.

Valokuvakeskus Perin päärahoittajina ovat Valtion valokuvataidetoimikunta, Turun kaupunki ja Varsinais-Suomen taidetoimikunta.

Lähteet
-------

1. 1 2 3 4  Yleistä Valokuvakeskus Peri ry. Viitattu 22.8.2013.
2. ↑  Suomi-Ranska-kulttuurivaihto-ohjelma Valokuvakeskus Peri ry. Viitattu 22.8.2013.


|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Valokuvakeskus Peri (Q18662678)ohje |
| --- |
|  |
| esiintymä kohteesta | valokuvakeskus |
|  |
| valtio | Suomi |
|  |
| sijaitsee hallinnollisessa yksikössä | Turku |
|  |
| koordinaatit | 60°27′N 22°17′E﻿ / ﻿60.45°N 22.28°E﻿ / 60.45; 22.28 |
|  |
|  |

 |
**Häkläjärvi** (ruots. *Häckelträsk*) on noin kuuden ja puolen hehtaarin laajuinen metsäjärvi pohjoisessa Espoossa. Virallisen kaupunginosajaon mukaan se sijaitsee Röylässä. Häkläjärven läntinen naapurijärvi on Sorvalampi. Hieman kauempana lännessä sijaitsee Velskolan Pitkäjärvi, jonka pinta on noin kaksitoista metriä Häkläjärveä alempana. Lounaassa on Mustalampi ja etelässä Hepolampi. Edellisiä hieman etäämpänä pohjoisessa sijaitsevat Lillträsk ja Igelträsk.

Häkläjärven pohjoispuolella avautuu Sorvalampi-Häkläjärven metsäalueen ekologisesti monimuotoinen luonnonsuojelualue.

Häkläjärvi lienee nimetty sijaintinsa mukaan. Nimen taustana on todennäköisesti viereinen kallioalue, Häkläbergen, jonka nimi puolestaan palautuu vanhoihin viljelysnimiin.

Lähteet
-------

1. ↑  Paikannimihaku *Retkikartta.fi*. Metsähallitus. Viitattu 5.9.2019.
2. 1 2  Häkläjärvi *Järviwiki*. SYKE. Viitattu 5.9.2019.
3. ↑  Häkläjärvi Espoon karttapalvelussa
4. ↑  Sorvalampi-Häkläjärven metsäalueen luonnonsuojelualue *Espoonrekry.fi*. Espoon kaupunki. Viitattu 5.9.2019.
5. ↑  Tervonen, Riikka: Viikon nimi 44/2013: Häkläjärvi – Häckelträsk *Espoo.fi*. Espoon kaupunki. Viitattu 5.9.2019.

Aiheesta muualla
----------------

* Länsiväylä: Luonnonsuojelualueella voi myös geokätköillä ja pyöräillä (15.7.2011) (Arkistoitu – Internet Archive)
Daisy-kuuntelulaite ja äänikirja
**DAISY** (**Digital Accessible Information System**) on kansainvälinen saavutettava julkaisustandardi, jonka mukaisesti tuotetaan elektronisia äänikirjoja näkövammaisten ja muiden lukemisesteisten käyttöön. 

Daisy koostuu äänitiedostoista, jotka sisältävät luetun tekstin, sekä niitä hierarkkisesti jäsentävästä XML-pohjaisesta kuvauskielestä, joka lisäksi linkittää niihin tekstimuotoista dataa. Kuvauskieli on standardisoitu vuonna 2005 

Verrattuna kasettikirjoihin DAISY helpottaa sisällön selaamista, mikä on ollut aiemmin ongelma esimerkiksi hakuteoksissa. 

Useat näkövammaisten ja lukemisesteisten kirjastot ovat alkaneet tuottaa ja lainata Daisy-kirjoja 2000-luvun puolivälistä alkaen. Niitä voidaan käyttää erityisesti tätä varten suunnitelluilla laitteilla tai tietokoneohjelmilla. Pelkän äänen saa kuuluville millä tahansa laitteella, joka pystyy toistamaan MP3-tiedostomuotoa, esimerkiksi matkapuhelimilla tai MP3-soittimilla. 

Daisy-kirjoja voidaan jakaa esimerkiksi CD- tai DVD-levyillä, muistikorteilla tai Internetin välityksellä.

Katso myös
----------

* Puhelias, suomalainen Daisy-kuuntelulaite

Lähteet
-------

* DAISY-konsortio - DAISY-tietoa[vanhentunut linkki]

### Viitteet

1. ↑  ANSI/NISO Z39.86-2005 Specifications for the Digital Talking Book

Aiheesta muualla
----------------

* Suomen Daisy-konsortio (Arkistoitu – Internet Archive)
* DAISY Consortium
Taiteilijan näkemys MPD-rakettimoottorista MPDT:stä.
**MPDT** eli *MPD*-rakettimoottori on kehitteillä oleva magnetoplasmadynaaminen rakettimoottori joka sopii käytettäväksi planeettain välisessä avaruudessa.
Tästä moottorityypistä käytetään myös nimeä **LFA** eli Lorentzin voimaan pohjautuva kiihdytin. MPDT:ssä ajoaine ionisoidaan kiihdytinkammiossa ja poistetaan moottorista Lorenzin voimalla kiihdyttäen. Lorenzin voima syntyy, kun plasmaksi ionisoitu ajoaine ja sitä ympäröivät magneettikentät vuorovaikuttavat keskenään. MPDT muistuttaa jonkin verran VASIMR:tä. MPD:n etuina on mm. suhteellisen suuri työntövoima. Moottorin ajokyky on miltei sama kuin planeettainvälisessä avaruudessa käytettyjen nesterakettien. Miinuksia ovat elektrodien kulumineen ja ehkä se, että litium on paras polttoaine, ei vety.

Lähteet
-------

* Three-phase electric arc plasma torches "Star" (Arkistoitu – Internet Archive) – Keldysh Research Center official web page (venäjäksi)

### Viitteet

1. ↑  Magnetoplasmadynamic Thrusters (Arkistoitu – Internet Archive)
**Kalsiumnitriitti** (Ca(NO2)2) on kalsium- ja nitriitti-ionien muodostama epäorgaaninen ioniyhdiste. Yhdistettä käytetään muun muassa korroosionestoaineena.

Ominaisuudet, valmistus ja käyttö
---------------------------------

Huoneenlämpötilassa kalsiumnitriitti on kellertävää kiteistä ainetta. Yhdiste on hygroskooppista ja siitä tunnetaan kidevedelliset mono- ja tetrahydraatit (Ca(NO2)2·H2O ja Ca(NO2)2·4H2O). Aine liukenee erittäin hyvin veteen ja hieman etanoliin. Kuumennettaessa kalsiumnitriitti alkaa hajota kalsiumoksidiksi ja typen oksideiksi jo ennen sulamispistettään.

Kalsiumnitriittiä valmistetaan johtamalla typen oksideja kalsiumhydroksidin vesiliuokseen. Kalsiumnitriittiä valmistuu usein typpihappoa tuottavien tehtaiden yhteydessä. Muodostuva tuote konsentroidaan ja kiteytetään.

Kalsiumnitriittiä lisätään sementtiin parantamaan kylmänkestävyyttä ja estämään sementin kanssa kontaktissa olevien teräsrakenteiden korroosiota. Kalsiumnitriitti voidaan myös hapettaa kalsiumnitraatiksi.

Lähteet
-------

1. 1 2 3 4  William M. Haynes, David R. Lide, Thomas J. Bruno: *CRC Handbook of Chemistry and Physics*, s. 4–55. 39th Edition. CRC Press, 2012. ISBN 978-1-4398-8049-4. Kirja Googlen teoshaussa (viitattu 28.3.2023). (englanniksi)
2. 1 2 3  Wolfgang Laue, Michael Thiemann, Erich Scheibler & Karl Wilhelm Wiegand: *Nitrates and Nitrites, Ullmann's Encyclopedia of Industrial Chemistry*, John Wiley & Sons, New York, 2000.
3. 1 2 3  Richard C. Ropp: *Encyclopedia of the Alkaline Earth Compounds*, s. 211-212. Newnes, 2012. ISBN 9780444595539. Kirja Googlen teoshaussa (viitattu 28.3.2023). (englanniksi)
4. ↑  Volkan Cicek, Bayan Al-Numan: *Corrosion Chemistry*, s. 47. John Wiley & Sons, 2011. ISBN 978-0-470-94307-6. Kirja Googlen teoshaussa (viitattu 28.3.2023). (englanniksi)
Soumaïla Cissé.
**Soumaïla Cissé** (20. joulukuuta 1949 Niafunké – 25. joulukuuta 2020) oli malilainen poliitikko.

Montpellierin yliopistosta valmistunut Cissé on ammatiltaan ATK-insinööri. Hän työskenteli ranskalaisissa suuryrityksissä ja palasi vuonna 1984 Maliin puuvillayhtiö CMDT:n palvelukseen.

Adéma-PASJ -puolueeseen kuulunut Cissé nimitettiin vuonna 1992 presidentti Alpha Oumar Konarén pääsihteeriksi. Vuodesta 1993 lähtien hän toimi valtionvarain- ja kauppaministerinä ja vuodesta 2000 kalusto- ja ympäristöministerinä. Hän erosi vuonna 2002 keskittyäkseen presidentinvaalikampanjaan.

Cissé oli Adéma-PASJ:n presidenttiehdokas vuonna 2002. Hän hävisi presidentinvaalien toisen kierroksen Amadou Toumani Tourélle. Vaalien jälkeen itsensä petetyksi kokenut Cissé erosi Adéma-PASJ:sta ja perusti kannattajineen uuden puolueen Union pour la république et la démocratien (URD) vuonna 2003.

Vuosina 2004–2011 Cissé toimi Länsi-Afrikan talous- ja rahaliiton UEMOA:n hallituksen puheenjohtajana. Hän osallistui URD:n ehdokkaana vuoden 2013 presidentinvaaleihin, jotka hän hävisi Ibrahim Boubacar Keïtalle. Vuonna 2018 Cissé hävisi jälleen Keïtalle syyttäen vaalien tulosta väärennetyksi.

Aseistetut miehet kaappasivat Cissén hänen ollessaan kampanjamatkalla Niafunkéssa ennen kevään 2020 kansalliskokousvaaleja. Hänet vapautettiin saman vuoden lokakuussa. Kaappaajien uskotaan kuuluvan Islamilaisen Maghrebin al-Qaidaan.

Cissé kuoli koronaviruksen aiheuttamiin komplikaatioihin 71-vuotiaana.

Lähteet
-------

1. 1 2  Mali opposition leader Soumaïla Cissé dies from coronavirus *Africa News*.  25.12.2020. Viitattu 25.12.2020.
2. 1 2 3 4  Soumaïla Cissé *Malijet*.  12.1.2012.  Arkistoitu 11.10.2019. Viitattu 11.10.2019.
3. ↑  Soumaïla Cissé *Jeune Afrique*. Viitattu 11.10.2019.
4. ↑  Présidentielle au Mali: Cissé conteste la victoire de Keïta *France 24*.  18.8.2018. Viitattu 11.10.2019.
5. ↑  Enlèvement de l'opposant Soumaïla Cissé: 100 jours déjà *DW*. Viitattu 27.7.2020.
6. ↑  Six mois après son enlèvement, Soumaïla Cissé retrouve sa liberté *RFI*.  8.10.2020. Viitattu 9.10.2020.

Aiheesta muualla
----------------

* Kuvia tai muita tiedostoja aiheesta **Soumaïla Cissé** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat

 |

 |
**Norbert Haug** (s. 24. marraskuuta 1952 Engelsbrand, Länsi-Saksa) on saksalainen toimittaja sekä Mercedes-Benzin moottoriurheiluosaston johtaja. Haug on ollut vuodesta 1994 tuttu näky Formula 1 -varikolla, niin Sauberin, McLarenin kuin Mercedeksen oman tallinkin johtohenkilöstössä. Haug vastasi myös muusta Mercedeksen kilpailutoiminnasta, muun muassa DTM-sarjassa kisaamisesta.

Ura moottoriurheilun parissa
----------------------------

Ennen Mercedes-Benzin alaisuudessa työskentelyä Haug työskenteli toimittajana, muun muassa *Auto, Motor und Sport* -moottoriurheilulehden päätoimittajana. Hän on myös itse ajanut kilpaa, ja muun muassa ollut toinen Nürburgringin 24 tunnin ajossa vuonna 1985. Lisäksi Haug on testannut Williamsin F1-autoa vuonna 1986.

Suomalaisille Haug tuli tutuksi useiden vuosien ajan kotimaisten F1-kuskien Mika Häkkisen sekä Kimi Räikkösen taustahenkilönä McLaren-tallissa, jolle Mercedes on toimittanut moottorit vuodesta 1995 lähtien. Mercedeksen huhuttiin pitkän aikaa olevan kiinnostunut ostamaan koko tallin omakseen, mutta lopulta katseet kääntyivät toiseen suuntaan. Mercedes osti Ross Brawnin kuluneella kaudella maailmanmestaruuden voittaneen Brawn GP -tallin omakseen, arvioiden mukaan noin sadalla miljoonalla punnalla. Tallin nimeksi muutettiin Mercedes Grand Prix.

Vuonna 2012 Haug päätti 22 vuotta kestäneen uransa Mercedes-Motorsportin johdossa. Hän kertoi päätöksen olleen yksimielinen tehtaan kanssa, ja kantavansa tällä tavoin vastuunsa F1-tallin menestymättömyydestä kolmen edeltävän kauden ajalta.

Lähteet
-------

1. ↑  GP Update.net - Haug to leave Mercedes role at end of 2012 Viitattu 14.12.2012
2. ↑  Autosport - Norbert Haug accepts responsibility for Mercedes' Formula 1 failure Viitattu 18.12.2012


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |
emiiri Sa’d al-Abdullah al-Salim al-Sabah
Šeikki **Sa’d al-Abdullah al-Salim al-Sabah** (kirjoitetaan joskus myös muodossa **Saad al-Abdullah al-Sabah**, ( arabiaksi سعد العبد الله السالم الصباح, ) s. 1930 – 13. toukokuuta 2008 Kuwaitin kaupunki) oli Kuwaitin valtionpäämies, emiiri, joka hallitsi maata kymmenen päivän ajan tammikuussa 2006. Kuwaitin hallitus tunnusti, vallanperimysjärjestyksen mukaisesti, šeikki, kruununprinssi Sa’d al-Abdullah al-Salim al-Sabahin emiiriksi 15. tammikuuta 2006, kaukaisen serkkunsa, edellisen valtionpäämiehen šeikki Jabir al-Ahmad al-Sabahin kuoltua.

Kuwaitissa monarkin asema on vaihtunut hallitsijasuvun kahden sukuhaaran, al-Jabirien ja al-Salimien kesken jo vuosisadan verran, šeikki Salim I:n seurattua veljeään Jabir II:sta hallitsijana vuonna 1917. Vuorotteleva vallanperimysjärjestys pohjautuu suvun sisäiseen sopimukseen, joka virallistetaan kruununperillisen nimittämisellä kilpailevasta sukuhaarasta ja sillä että kruununprinssi pääsääntöisesti toimii ministerineuvoston puheenjohtajana eli pääministerinä.

Sa’d al-Abdullah al-Salim al-Sabah oli maansa pääministerinä, asemassa joka pääsääntöisesti kuuluu kruununprinssille, helmikuusta 1978 heinäkuuhun 2003 asti, jolloin tehtävä siirtyi silloisen emiirin velipuolelle ja Sa’din kaukaiselle serkulle Sabah al-Ahmad al-Jabir al-Sabahille. Šeikki on kärsinyt paksusuolivaivoista ja on saanut syöpähoitoa. Jabir al-Ahmad al-Sabahin hautajaisiin 7. tammikuuta 2006 hän osallistui pyörätuolissa.

Terveydentilansa johdosta 23. tammikuuta šeikki Sa’d suostui hallitsijasuvun keskuudessa käytyjen neuvottelujen tuloksena luopuvansa monarkin asemasta, vain runsas viikko valtaantulonsa jälkeen. Juuri hetkeä ennen virallisen vallasta luopumiskirjeen saapumista, 24. tammikuuta Kuwaitin parlamentti päätti erottaa Sa’din valtionpäämiehen asemasta, jolloin uudeksi valtionpäämieheksi nousi pääministeri, šeikki Sabah al-Ahmad al-Jabir al-Sabah, joka on edesmenneen emiirin velipuoli ja emiiri Sa’din kaukainen serkku.
Sa’d al-Abdullah al-Salim al-Sabahin äiti Jameela oli alun perin etiopialainen orja.

Lähteet
-------

1. ↑
2. ↑  LIFE *books.google.com*.  29. syyskuuta 2020.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Alankomaat

 |

 |
Jesper Karlsson maajoukkueen pelaajana lokakuussa 2023.
**Karl Jesper Karlsson** (s. 25. heinäkuuta 1998 Falkenberg) on ruotsalainen jalkapalloilija, pelipaikaltaan laitahyökkääjä. Hän on pituudeltaan 179-senttimetrinen. Hän edustaa Italian Serie A:ssa Bolognaa.

Karlsson edusti Ruotsin pääsarjassa Allsvenskanissa Falkenbergiä kaudella 2016 ja Elfsborgia kausilla 2017–2020. Hän pelasi Allsvenskanissa kaikkiaan 109 ottelua ja teki niissä 26 maalia, joista 11 maalia kaudella 2020. Karlsson siirtyi syyskuussa 2020 alankomaalaisseura AZ Alkmaariin, jossa hän pelasi kolme kautta. Hän pelasi Eredivisiessä 89 ottelua ja teki niissä 35 maalia. Hän teki kaudella 2021–2022 Eredivisiessä 15 maalia, millä hän oli koko liigan maalintekijätilastossa jaetulla viidennellä sijalla yhden maalin seuratoveriaan Vangélis Pavlídisia vähemmän tehneenä. Lisäksi hän teki kaksi maalia Konferenssiliigapaikan karsintoina toimineiden pudotuspelien toisessa loppuottelussa Vitesseä vastaan. Karlsson siirtyi elokuussa 2023 italialaisseura Bolognaan.

Karlsson pelasi Ruotsin nuorisomaajoukkueissa alle 17-vuotiaista alle 21-vuotiaisiin. Hän pelasi Ruotsin A-maajoukkueessa ensimmäisen kerran tammikuussa 2020 ystävyysotteluissa Moldovaa ja Kosovoa vastaan. Hän on pelannut vuoden 2023 loppuun mennessä 14 A-maaottelua ja tehnyt niissä viisi maalia: yhden maaliskuussa 2023 EM-karsintaottelussa Azerbaidžania vastaan, kaksi kesäkuussa 2023 ystävyysottelussa Uutta-Seelantia vastaan ja kaksi lokakuussa 2023 ystävyysottelussa Moldovaa vastaan.

Lähteet
-------

1. 1 2 3  Jesper Karlsson Transfermarkt-sivustolla (englanniksi)
**And Just Like That...** on yhdysvaltalainen suoratoistosarja, jonka on kehittänyt Michael Patrick King. Sarjan ensimmäinen kausi ilmestyi HBO Max -palvelussa joulukuun 2021 ja helmikuun 2022 välisenä aikana. Sarja pohjautuu vuosina 1998–2004 esitettyyn *Sinkkuelämää*-draamakomediaan ja sitä seuranneisiin kahteen elokuvaan. Sarjan pääosissa ovat Sarah Jessica Parker, Cynthia Nixon ja Kristin Davis.

*And Just Like That...* -sarjan tapahtumat sijoittuvat 11 vuoden päähän edellisestä *Sinkkuelämää*-tuotannosta, *Sex and the City – Sinkkuelämää 2* -elokuvasta (2010). Sarjassa seurataan *Sinkkuelämää*-sarjasta tuttujen Carrie Bradshaw'n, Miranda Hobbesin ja Charlotte York Goldblattin elämää keski-iässä. Sarjassa nähdään myös sarjasta tutut Kiho (Chris Noth), Anthony Marentino (Mario Cantone), Steve Brady (David Eigenberg), Stanford Blatch (Willie Garson) ja Harry Goldenblatt (Evan Handler). Uusia hahmoja ovat muun muassa Che Diaz (Sara Ramirez) ja Seema Patel (Sarita Choudbury). Aiemmista *Sinkkuelämää*-kausista ja -elokuvista poiketen *And Just Like That...* -sarjassa ei nähdä Samantha Jonesia (Kim Cattrall).

Sarja nousi HBO Max -palvelun katsotuimmaksi sen julkaisun jälkeen. Se sai kuitenkin varsin kielteistä palautetta kriitikoilta; esimerkiksi Rotten Tomatoes -sivustolla sen keskiarvio on vain 5,60 asteikolla nollasta kymmeneen. Heikoista arvosteluista huolimatta sarjaa jatketaan toiselle kaudelle.

Lähteet
-------

1. ↑
2. ↑
3. ↑
**Isojalkapöllö** (*Nesasio solomonensis*) on keskikokoinen pöllölaji, joka on kotoperäinen Salomonsaarilla ja Papua-Uuden-Guinean Bougainvillessa. Sitä ei yleensä tavata yli 800 metriä korkeammalla merenpinnasta, jossa se asustaa alavien maiden tai vuorten metsissä. Se pesii puunkoloissa tai halkeamissa.

Salomonsaariin kuuluvat Bougainvillen, Choiseulin ja Santa Isabelin saaret muodostavat isojalkapöllön levinneisyysalueen. Bougainville kartassa nimettömänä äärimmäisenä vasemmalla.
Isojalkapöllön naama on punaruskea, ja valkoiset kulmakarvat ovat hyvin erottuvat. Myös naamakiehkuran sisäreuna on valkoinen. Se on yleensä täplikkään ruskea, ja alapuolelta se on okranvärinen mustin viiruin. Lajin voi sekoittaa salomoninpöllöön, joskin jälkimmäinen on hivenen pienempi ja kapeampi. Se muistuttaa ulkonäöltään myös kirkupöllöä, joka on jo kuollut sukupuuttoon.

Isojalkapöllö pyydystää pussikiipijöitä, etenkin harmaakuskusta (*Phalanger orientalis*). Saaliseläinten liiallinen metsästys voi olla uhka isojalkapöllön säilymiselle, vaikka populaation pienenemisen pääsyy onkin metsänhakkuun vuoksi pienenevä elinalue.

Laji elää vain Salomonsaarilla ja siellä saarilla Bougainville, Choiseul ja Santa Isabel. Saarista ensin mainittu kuuluu hallinnollisesti Papua-Uudelle-Guinealle ja jälkimmäiset Salomonsaarten valtiolle.

Lähteet
-------

1. 1 2 3  BirdLife International: *Nesasio solomonensis* *IUCN Red List of Threatened Species. Version 2013.2*.  2012. International Union for Conservation of Nature, IUCN, Iucnredlist.org. Viitattu 15.5.2014. (englanniksi)
2. ↑  Integrated Taxonomic Information System (ITIS): *Nesasio solomonensis* (TSN 555501) *itis.gov*. Viitattu 26.5.2012. (englanniksi) (englanniksi)
3. ↑  The Hawk Conservancy Trust

Aiheesta muualla
----------------

* Birdlife.org[vanhentunut linkki] (englanniksi) BirdLife Species Factsheet.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Taksonitunnisteet |
| --- |
|  |
| Nesasio solomonensis | 
* Wikidata: Q1004717
* Wikispecies: Asio solomonensis
* ADW: Nesasio\_solomonensis
* Avibase: 8251FDDB47459E76
* BirdLife: 22689539
* CoL: 6S95L
* BOW: feaowl1
* eBird: feaowl1
* GBIF: 2497892
* iNaturalist: 20412
* IRMNG: 11070890
* ITIS: 555501
* IUCN: 22689539
* NCBI: 2653985
* Species+: 4286
* Xeno-canto: Nesasio-solomonensis

 |
|  |
| Pseudoptynx solomonensis | 
* Wikidata: Q109578360
* CoL: 4P98F
* GBIF: 9664139
* ITIS: 1063324

 |

 |
**Hyökkäys Aruballe** oli akselivaltojen toisessa maailmansodassa suorittama hyökkäys Aruballe osana operaatio Neulandia. Hyökkäyksen tarkoituksena oli häiritä saaren öljyntuotantoa ja upottaa alueen öljytankkerit. Hyökkäys alkoi 16. helmikuuta 1942, kun Saksan laivaston sukellusvene *U-156* saapui noin kello kahdeksan saaren edustalle ja torpedoi San Nicholaksen redillä olleet öljytankkerit *SS Oranjestadin* ja *SS Pedernalesin*. *Oranjestadiin* osui yksi G7e-torpedo, joka sytytti aluksen palamaan. Alus upposi tuntia myöhemmin vieden mukanaan viisitoista miehistön jäsentä. Aluksen kapteeni ja yhdeksän miehistön jäsentä pelastuivat satama-alukseen. *Pedernalesiin* osui keskilaivaan yksi G7e-torpedo, joka sytytti sen tuleen. Alus ei kuitenkaan uponnut, vaan seuraavana päivänä hinaajat työnsivät aluksen matalikolle, mistä se siirrettiin myöhemmin telakalle korjattavaksi. Sukellusvene jatkoi matkaansa Oranjestadiin, jossa se torpedoi kolmannella yrityksellä kello 09.43 tankkeri *SS Arkansasin* Eagle-laiturissa. Alus vaurioitui pahoin, mutta se kunnostettiin myöhemmin Galvestonissa Texasissa. Sukellusveneen yrittäessä ampua 105 mm kansitykillään saaren satamassa sijaitsevia öljytankkeja, tykki räjähti miehistön unohdettua poistaa veden putkeen pääsyn estävän tulpan. Tykin putkiräjähdyksessä tykkimies Heinrich Büssinger sai kuolettavat vammat ja tykkiupseerina toiminut aliupseeri Dietrich von dem Borne menetti oikean jalkansa. 37 mm tykillä ammutut laukaukset vahingoittivat öljytankkeja. Myöhemmin sukellusvene kuljetti miehistön haavoittuneet jäsenet Martiniquelle, jossa toinen miehistä kuoli saamiinsa vammoihin*lähde?*.

Samanaikaisesti kuusi muuta sukellusvenettä *U-502*, *U-67*, *U-129* ja *U-161* ja kaksi Italian laivaston sukellusvenettä partioivat Venezuelanlahdella. *U-502* upotti samana päivänä tankkerit *SS Tia Juanan* ja *San Nicolasin* ja venezuelalaisen höyrylaiva *SS Monagasin*. *U-67* vahingoitti hollantilaista tankkeria *Rafaelaa* Curaçaon lähellä. Neljä muuta sukellusvenettä eivät vahingoittaneet liittoutuneiden aluksia.*selvennä* *Pedernalesin*, *Arkansasin* ja *Rafaelan* saamat vauriot korjattiin ja ne jatkoivat öljykuljetuksia. Hyökkäyksen jälkeen Aruban puolustusta vahvistettiin eikä saarelle hyökätty toistamiseen sodan aikana.

Lähteet
-------

1. ↑  uboat.net - Oranjestad
2. ↑  uboat.net - Pedernales
3. ↑  uboat.net - Arkansas
4. ↑  uboat.net - U156

Aiheesta muualla
----------------

* Kurowski, Franz. Knight's Cross Holders of the U-Boat Service, Schiffer Publishing Ltd, (1995) ISBN 0-88740-748-X.
* Shells at Aruba, Time Magazine, February 23, 1942,  (Arkistoitu – Internet Archive), retrieved 7/11/2010
* Pedernales, The Phoenix of Aruba
* Woodman, Richard. The Real Cruel Sea; The Merchant Navy in the Battle of the Atlantic, 1939–1943 (2004) ISBN 0-7195-6403-4
**Omegle** oli verkkosivusto, jossa Internetin käyttäjät pystyivöt kommunikoimaan tuntemattomien ihmisten kanssa ympäri maailman. Sivusto avattiin 25. maaliskuuta 2009. Sen loi tuolloin 18-vuotias yhdysvaltalainen Leif K-Brooks. K-Brooks julkaisi 8. marraskuuta 2023 ilmoituksen, jossa hän kertoi sivuston toiminnan ylläpitämisen haasteellisuudesta ja lopullisesta päätöstä sulkea sivusto.

Kritiikkiä
----------

Marraskuussa 2009 sivusto kärsi mainostusbottien hyökkäyksestä, minkä vuoksi suurin osa käyttäjistä sai oikean keskustelukumppanin sijaan aikuisviihdesivuston mainoksen. Ongelma saatiin poistettua muutamassa päivässä.*lähde?*

Omeglella oli pitkään ongelmia seksuaalisen ahdistelun ja trollauksen kanssa. Esimerkiksi elokuussa 2023 eräs mies tuomittiin 16 vuoden vankeuteen hänen keskusteltuaan noin tuhannen alaikäisen kanssa Omeglessa ja kuvattuaan heitä riisuutumassa. Vuonna 2021 eräs nainen haastoi Omeglen oikeuteen, koska hänen mukaan kolmikymppinen mies oli pakottanut hänet ottamaan alastonkuvia ja -videoita alkaen siitä kun hän oli 11-vuotias vuonna 2014. Omeglen perustaja Leif K-Brooks päätti sulkea sivuston välttääkseen oikeuden päätöksen tapauksessa.

Nettitrollit kuten CatboyKami ja GypsyCrusader esittivät sivustolla eri hahmoja ja pilkkasivat etnisiä ryhmiä, BLM-liikettä ja George Floydia.

Lähteet
-------

1. ↑  Welcome to the Omegle blog! *Official Omegle Blog*.  30.3.2009.  Arkistoitu 24.4.2009. Viitattu 11.6.2009. (englanniksi)
2. ↑  Omegle chat program can help you find love anonymously *Thaindian.com*.  14.4.2009.  Arkistoitu 30.4.2009. Viitattu 11.6.2009. (englanniksi)
3. ↑  Omegle: kotisivut *Omegle.fi*. Viitattu 26.3.2015.
4. ↑  Omegle *www.omegle.com*. Viitattu 10.11.2023.
5. ↑
6. ↑

Aiheesta muualla
----------------

* Virallinen sivusto (englanniksi)
**Krotonaldehydi** eli **2-butenaali** (C4H6O) on tyydyttymätön aldehydeihin kuuluva orgaaninen yhdiste. Yhdistettä käytetään kemian teollisuudessa laajasti valmistettaessa muita kemikaaleja. Luonnossa krotonaldehydiä esiintyy muun muassa vihreissä pavuissa, soijapavuissa ja rapsin siementen öljyssä.

Ominaisuudet
------------

Krotonaldehydi on huoneenlämpötilassa väritöntä erittäin pistävänhajuista nestettä. Yhdiste liukenee veteen sekä moniin orgaanisiin liuottimiin kuten alkoholeihin, asetoniin, dietyylieetteriin ja bentseeniin. Sillä esiintyy cis-trans-isomeriaa ja trans-isomeeri on termodynaamisesti stabiilimpi ja noin 95 % krotonaldehydistä esiintyy trans-isomeerina. Koska krotonaldehydi sisältää sekä aldehydin että alkeenin funktionaalisen ryhmän, on se erittäin reaktiivista ja kondensoituu helposti dimeeriksi dikrotonaldehydiksi erityisesti happojen ja emästen vaikutuksesta. Krotonaldehydi voidaan pelkistää vedyttämällä ja olosuhteista riippuen tuotteena muodostuu joko butanaalia, butanolia tai krotyylialkoholia. Krotonaldehydi voidaan hapettaa krotonihapoksi. Diels–Alder-reaktioissa yhdiste toimii dienofiilinä.

Valmistus ja käyttö
-------------------

Krotonaldehydiä valmistetaan asetaldehydista aldolikondensaatiolla. Emäksisissä olosuhteissa muodostuu ensin aldoliadditiolla 3-hydroksibutanaalia, josta eliminoituu vettä tislattaessa happamista olosuhteista etikkahapon läsnä ollessa. Reaktorissa muodostuu veden ja krotonaldehydin atseotrooppinen seos, josta krotonaldehydi erotetaan. Reaktiossa voidaan käyttää lähtöaineena myös parasetaldehydiä.

Tärkeimmät krotonaldehydin käyttökohteet ovat sorbiinihapon ja E-vitamiinin synteesissä tarvittavan 2,3,6-trimetyylihydrokinonin valmistus. Yhdistettä käytetään myös lääkeaineiden, värien, kumien ja hartsien, kumien hapettumisenestoaineiden, korroosionestoaineiden ja nahanparkitusaineiden valmistamiseen. Yhdistettä voidaan käyttää myös metallurgiassa.

Myrkyllisyys
------------

Krotonaldehydi on myrkyllinen ja voimakkaasti hengitysteitä ja silmiä ärsyttävä yhdiste. Hengitettynä yhdiste aiheuttaa yskää, kurkkukipua ja pistelevää tunnetta kurkussa, päänsärkyä ja huimausta. Yhdiste on lakrymaattori eli aiheuttaa kyynelvuotoa. Iholle ja silmiin joutuessaan aine voi aiheuttaa myös syöpymisvammoja.

Katso myös
----------

* Akroleiini
* Metakryylialdehydi
* Krotonihappo
* Krotyylialkoholi

Lähteet
-------

1. ↑  2-butenal – Substance summary *PubChem*. NCBI. Viitattu 2.10.2014.
2. 1 2 3 4 5 6 7 8  Alén, Raimo: *Kokoelma orgaanisia yhdisteitä: Ominaisuudet ja käyttökohteet*, s. 258–259. Helsinki: Consalen Consulting, 2009. ISBN 978-952-92-5627-3.
3. 1 2 3 4  Rolf P. Schulz, Jürgen Blumenstein & Christian Kohlpaintner: *Crotonaldehyde and Crotonic Acid, Ullmann's Encyclopedia of Industrial Chemistry*, John Wiley & Sons, New York, 2000. Viitattu 2.10.2014
4. 1 2  Thomas Scott, Mary Eagleson: *Concise encyclopedia chemistry*, s. 277. Walter de Gruyter, 1994. ISBN 978-3110114515. Kirja Googlen teoshaussa (viitattu 2.10.2014). (englanniksi)
5. ↑  Krotonaldehydin kansainvälinen kemikaalikortti Viitattu 2.10.2014.
**Disykloheksyyliamiini** (C12H23N) on amineihin kuuluva orgaaninen yhdiste. Yhdistettä käytetään muiden kemikaalien valmistamiseen, korroosionestoaineena ja hapettumista estävänä kemikaalina kumeissa.

Ominaisuudet
------------

Huoneenlämpötilassa disykloheksyyliamiini on väritöntä nestemäistä ainetta. Yhdiste liukenee vain himena veteen ja paremmin orgaanisiin liuottimiin. Disykloheksyyliamiinin vesiliuokset ovat emäksisiä ja aine reagoi happojen kanssa muodsotaen suoloja.

Valmistus ja käyttö
-------------------

Disykloheksyyliamiinia voidaan valmistaa ammoniakin ja sykloheksanolin välisellä reaktiolla. Muita tapoja valmistaa yhdistettä ovat sykloheksanonin pelkistävä aminointi sykloheksyyliamiinin, vedyn ja palladium- tai platinakatalyytin avulla sekä fenolin ja aniliinin välisellä reaktiolla ja vedyttämällä muodostuvatuote palladiumin toimiessa katalyyttinä.

Disykloheksyyliamiinia ja sen suoloja voidaan käyttää korroosionestoaineena, kumien hapettumisenestoaineena, kumien vulkanoinninkiihdyttimenä, polttoaineiden lisäaineena, kefalosporiiniantibioottien valmistuksessa, väriaineiden valmistuksessa, hyönteismyrkkyjen valmistuksessa ja polykarbonaattien valmistuksessa katalyyttinä.

Lähteet
-------

1. ↑  Dicyclohexylamine – Substance summary *PubChem*. NCBI. Viitattu 16.10.2014.
2. 1 2 3 4 5 6  Alén, Raimo: *Kokoelma orgaanisia yhdisteitä: Ominaisuudet ja käyttökohteet*, s. 543-544. Helsinki: Consalen Consulting, 2009. ISBN 978-952-92-5627-3.
3. 1 2  Disykloheksyyliamiinin kansainvälinen kemikaalikortti Viitattu 16,10,2014
4. 1 2 3  Karsten Eller, Erhard Henkes, Roland Rossbacher & Hartmut Höke: *Amines, Aliphatic, Ullmann's Encyclopedia of Industrial Chemistry*, John Wiley & Sons, New York, 2000. Viitattu 16.10.2014
5. 1 2  Jeremiah P. Casey:*Amines, Cycloaliphatic, Kirk-Othmer Encyclopedia of Chemical Technology*, John Wiley & Sons, New York, 2003. Viitattu 16.10.2014